Boerboel reun raap die pryse op | Die Vryburger
Dit is 'n boerboel, maar al het hy 'n Engelse naam, hy het die prys ingepalm vir sy nuwe baas wat hom gekoop het vir R100,000.
Cabaret Son of a Gun, word gereken as die duurste boerboel hond ter wêreld, maar het nie verniet die groot pryse vir sy baas ingepalm tydens die Sentraal-Transvaalse skou van die SA Boerboel Telersvereniging (SABT) nie.
Sy nuwe eienaar is die jongman, Pierro Erwee (25) van Leandra in Oos-Transvaal.
Erwee het net meer as 'n jaar gelede begin met 'n telery, en is trots op die 26 boerboel honde wat sy teelprogram moet uitvoer.
Sy Son of a Gun" het die eerste plek verower in die ouderdomsgroep van 2 tot 5 jaar, en is ook aangewys as die kampioen reun.
Hy het ook met die prys weggestap as "Hond van die jaar" tydens die skou.
Sy eienaar sê Cabaret Son of a Gun sal hoofsaaklik aangewend word vir teling van opregte boerboel honde, en sal gereeld aan skoue deelneem.
One thought on "Boerboel reun raap die pryse op"
D deBeer May 23, 2014 at 6:33 pm
Ek is baie bly om te sien dat Boerboelle uiteindelik die erkenning kry vir wie en wat hulle is. Duidelik is ek trots dat hierdie diere reeds gedurende die Groot trek al naam gemaak het. Hulle is nou verfein en kan opreg ons Suid Afrikaanse naam baie hoog plaas as van die beste honde rasse ter wereld. Mense wat Boerboelle ken sal saamstem dat hulle werklik goeie honde is en het vele talente. Ek het vyf Boerboelle wat saam met my op n wildsplaas gewoon het en ons was feitlik dag en nag saam. As n mens eers so saam met hulle geleef het, besef jy eers werklik wat hulle is.